Vyhodnocujúca správa

**VII. ročník Kapušanských  kultúrnych a športových slávností**

**9.6.2016**

Spojená škola J.Dózsu 32, Veľké Kapušany počas školského roka organizovala, absolvovala veľké množstvo akcií pre žiakov.

Jej najdôležitejšou a piliernou akciou sú Kapušanské kultúrne a športové slávností, ktoré sa usporadúvajú každoročne v prvej polovici mesiaca jún.

Každým rokom organizátori dvíhajú spoločenské povedomie a formovanie obrazu slávností na pôde mesta Veľké Kapušany , v spoločenstve ľudí dobrej vôle ( sponzorov), v komunite postihnutej a v posledných rokoch aj v komunite zdravej populácie a škôl s osadením zdravej populácie.

Tieto slávnosti ,ich tradicionalita vo veľkej miere poukázala na potreby špeciálneho školstva, na húževnatú, mravčiu prácu pedagogických zamestnancov, ich lásku a obetavosť v prospech mentálne a inak postihnutej mládeže, postupne odstránila pomyslený ostnatý drôt medzi špeciálnym a iným školstvom a mení zmýšľanie obyvateľstva na špeciálne školstvo.

Kapušanské kultúrne a športové slávností sú oslavou postihnutej mládeže poukázaním na ich kladné vlastnosti a šikovnosť. Sú dôkladne premyslené, každým rokom dvíhajú latku profesionality, každým rokom sú väčšie, rozsiahlejšie ,čo do počtu zúčastnených škôl a hostí.

Sú profesionálnejšie z roka na rok a svojou krásou, veľkosťou, originalitou sú jedinečné.

Spojená škola je školou štátnou a vzdeláva deti z detských domovov a zo sociálne znevýhodneného prostredia a tým pádom je narušená akákoľvek štrukturálna pomoc zo strany rodičov ,ako je zvykom na iných školách.

Napriek tomuto nedostatku, hendikepu práve Spojená škola dokáže urobiť najväčšie slávnostnosti zo všetkých škôl na okolí.

7.ročník ostane nezabudnuteľným a výnimočným ......

Spojená škola poukázala na seba v najlepšom možnom svetle a podaril sa jej kúsok, aký žiadnej inej škole. Pozvanie na 7. ročník totiž prijal prezident SR Andrej Kiska.

Organizačne sa návšteva p .prezidenta pripravovala 2 roky. Organizátorom vtedy sľúbil, že sa pokúsi prísť a ak to vyjde, veľmi rád príde. Nebolo to ľahké zorganizovať- tlmočím úvodné slová p .prezidenta z príhovoru, ale nakoniec sa podarilo čomu bol nesmierne rád.

Z príhovoru citujem: je morálnou povinnosťou úspešných ľudí a nielen úspešných, ale našej krajiny pomáhať tým, ktorý to v živote nemajú ľahké a aj napriek hendikepom pripraviť ich do života a urobiť z nich šťastných ľudí.

Pozvanie organizátorov Kapušanských kultúrnych a športových slávnosti ,,privialo,, p. prezidenta na Zemplín.

A tak sa Spojenej škole Veľké Kapušany podarilo dať aj občanom mesta jedinečný zážitok. Návštevu mesta prezidentom SR. Mestu, ktoré ešte žiadna hlava štátu nenavštívila.

S technickými prípravami slávností škole pomohlo aj samotné mesto. Ďalším významným článkom, ktorý pomohol technicky a logisticky zvládnuť slávností boli profesionálni  vojaci  z práporu  CSS  Prešov ,ktorí prišli k nám už v deň pred slávnosťami, MO SRZ Veľké Kapušany a pracovníci samotnej Spojenej školy.

Pre deti, ktoré práve nevystupovali, alebo nehrali futbal, potrebné atrakcie, ako lukostreľba, koníky, vojaci, požiarnici, policajti, skákací hrad, vysokozdvižná plošina, pena- originalitu , svojskosť, pomoc nám poskytli okrem vyššie spomínaného práporu CSS Prešov aj policajné zbory, hasičské zbory, Falco, Gazdovský dvor V. Raškovce ,Magyar ház V. Kapušany, Tass Leles, MsKS Veľké Kapušany...

Nápomocné nám boli aj média.

Vymenovať cez 100 sponzorov, xxx podporovateľov, všetkých, čo nám pomohli od stanov- po taniere ,by si vyžadovalo veľa, veľa riadkov. Všetkým im ďakujeme. Všetkých sme s hrdosťou a pokorou prezentovali na pútačoch.

Počítalo sa s vysokým počtom účastníkov a s ešte vyšším po rozhodnutí otvoriť brány mestského futbalového ihriska aj verejnosti. Skutočnosť však prevýšila očakávania.15 účastníkov = 15 škôl, plus zástupcovia ďalších škôl, iní vystupujúci hostia v kultúrnej časti a pozvaní hostia.

Celkovo okolo 600 ľudí.

Účastníci slávností sa súbežne prezentovali v kultúrnej časti programom, ktorý zahŕňal tance, spevy jednotlivých škôl, vystupujúcich hostí a v športovej časti, v ktorej prebehla súťaž na troch ihriskách v minifutbale o pohár riaditeľky školy v kategórií základné školy a odborné učilištia .

Kapušanské slávnosti sa stali slávnosťou dobrých ľudských sŕdc.

Nezabudnuteľnou plavbou, ktorá zanecháva celoživotnú stopu v ľudských srdciach...

9.6.2016

Renáta Némethová